***Форум за едукацию, сотруднїцтво, афирмацию и потримовку гражданскому дружтву***

Банович Страхинї 8, 21000 Нови Сад, Телефон: +381 21 474 0684, +381 63 552 246 [www.fesap.org.rs emai](http://www.fesap.org.rs/)l: [office@fesap.org.rs](mailto:office@fesap.org.rs)

Число: 8/2025 Датум: 21.5.2025. року

На основи Ришеня о додзельованю буджетних средствох по Явним конкурсу за софинансованє подпроєкту «Мултикултурализем на клик», число: 000236270 2025 09427 005 001 084 010 04 008 од 7. априла 2025. року, як и предкладаня конкурсней комисиї за розпатранє, вреднованє и оценьованє поднєшених приявох на Конкурс за вибор фотоґрафскей роботи на тему «Ярня пестросц мойого сушедства», зоз Записнїку число: 6/2025 од 20.5.2025. року, предсидателька Управного одбору Форуму за едукацию, сотруднїцтво, афирмацию и потримовку гражданскому дружтву (у дальшим тексту: ФЕСАП) зоз Нового Саду, приноши

**Ришенє**

**о виборе наградзених роботох на Конкурсу за вибор фотоґрафскей роботи на тему «Ярня пестросц мойого сушедства»**

**I**

На основи Явного конкурсу за софинансованє подпроєкту «Мултикултурализем на клик», хтори розписани 29.1.2025. року под числом: 000236270 2025 09427 005 001 084 010 04 008 и обявени 29.1.2025. року у «Службених новинох АП Войводини» число 6/2025, як и Конкурсу за вибор фотоґрафскей роботи на тему «Ярня пестросц мойого сушедства» хтори ФЕСАП обявел на своїм интернет-боку и боку Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) 15.4.2025. року, по розпатраню благочасних и валидних приявох, Комисия зоз прилапйованьом Записнїку о роботи число: 6/2025 од 20.5.2025. року, утвердзела тоту лїстину наградзених роботох:

|  |  |  |  |  |  |  |
| --- | --- | --- | --- | --- | --- | --- |
| П. ч.  ранґированя | Мено и презвиско  школяра | Населєне  место | Число  бодох | Назва  роботи | Школа | Награда |
| 1. | Лена Кути | Бечей | 18 | Ярня пестросц мойого сушедства | «ОШ Петефи Шандор» | - Мобилни телефон: Xiaomi Redmi Note 14 Pro 5G EU 8 + 256 PCC Coral Green; - Prenosiva memorija: USB flash drive Kingston DTX/ 256GB |
| 2. | Марк Чури | Бечей | 15 | Ярня пестросц мойого сушедства | «ОШ Петефи Шандор» | - Мудра годзинка: Samsung Galaxi  Watcs 6 Small AL BT 40 mm zlatni |
| 3. | Дорина Хенєл | Бачке Петрове Село | 12 | Ярня пестросц мойого сушедства | «ОШ Шаму Михаль» | - Преношаци bluetooth звучнїк: JBL  Filip 6 Black M IP67 crni |

**I**

Тото ришенє о виборе ше обяви на урядовим интернет-боку ФЕСАП и Секретарияту.

Тото ришенє конєчне.

**III**

**Обгрунтованє**

На основи члена 11, 12, 23. пасус 4, 25. и 26. Покраїнскей скупштинскей одлуки о буджету Автономней покраїни Войводини за 2025. рок («Службени новини АПВ», число 57/2024) и члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019) и у складзе зоз одредбами Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє або софинансованє подпоєкту «Мултикултурализем на клик» у 2025. року («Службени новини АПВ» число 5/2025), Покраїнски секретарият за образованє, предписаня, управу и национални меншини – национални заєднїци 29.1.2025. року, розписал Явни конкурс за софинансованє подпроєкту «Мултикултурализем на клик», под числом: 000236270 2025 09427 005 001 084 010 04 008. Явни конкурс ше розписує за додзельованє дотацийох Покраїнского секретарияту за образованє, предписаня, управу и национални меншини – национални заєднїци, реґистрованим правним особом (здруженьом, асоцияцийом и другим субєктом зоз шедзиском на териториї Автономней покраїни Войводини) за орґанизованє 8 наградних конкурсох од общого явного интересу, за школярох нїзших и висших класох основних школох з АП Войводини и то у обласцох мултикултурализму, толеранциї и очуваня и промовованя етнїчней рижнородносци и културного идентитету националних меншинох – националних заєднїцох Войводини.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019) ше ушорює наменку, способ и поступок за додзельованє буджетних средствох за софинансованє програмох и проєктох за унапредзованє положеня националних меншинох – националних заєднїцох и розвой мултикултурализму и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґану управи цо компетентни за обласц националних меншинох − националних заєднїцох Право на додзельованє буджетних средствох за унапредзенє положеня националних меншинох – националних заєднїцох маю здруженя, фонди и фондациї припаднїкох националних меншинох – националних заєднїцох хтори маю реґистроване шедзиско на териториї АП Войводини.

Зоз членом 15. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука и 37/2016, 29/2017, 24/2019, 66/2020, 38/2021 и 22/2025) утвердзене же пре вивершованє законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кад за тото маю овласценє, а зоз членом 16. пасус 5. истей одлуки же ше з ришеньом одлучує о поєдинєчних стварох, у складзе зоз предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи за окончованє зложенших роботох з дїлокругу секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини – национални заєднїци, у складзе зоз законом, окончує роботи покраїнскей управи цо ше одноша на пририхтованє актох за Скупштину або Покраїнску владу з якима ше, медзи иншим: доприноши розвою интеркултурализму, афирмациї мултикултурализму, толеранциї и соживоту националних меншинох ‒ националних заєднїцох хтори жию на териториї АП Войводини; стара о витворйованю правох у обласци людских правох и правох припаднїкох националних меншинох ‒ националних заєднїцох и утвердзує додатни права припаднїкох националних меншинох ‒ националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох ‒ националних заєднїцох, як и унапредзованє витворйованя права припаднїкох националних меншинох ‒ националних заєднїцох з териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за софинансованє подпроєкту «Мултикултурализем на клик», формована з ришеньом число: 000236270 2025 09427 005 001 084 010 04 008 од 29. януара 2025. року . Комисия зашедала 24.3.2025. року и по розпатраню и вреднованю приявох здруженьох, фондох и фондацийох на наведзеним конкурсу, утвердзела лїстину вреднованя, бодованя и ранґированя приявених програмох/проєктох хтора обявена на урядовим интернет-боку Покраїнского секретарияту 24.3.2025. року. Учашнїки на конкурсу мали право на пригварку на лїстину вреднованя и ранґированя приявених програмох/проєктох, у чаше осем дньох по єй обявйованю. По виходзеню термину за подношенє пригваркох, Конкурсна комисия послала предкладанє покраїнскому секретарови за приношенє конєчного ришеня о виборе програми/проєкту за додзельованє средствох по Явним конкурсу за софинансованє подпроєкту «Мултикултурализем на клик».

Покраїнски секретар 7.4.2025. року принєсол ришенє о додзельованю буджетних средствох по Явним конкурсу за софинансованє подпроєкту «Мултикултурализем на клик» зоз хторим ше на основи Явного конкурсу за софинансованє подпроєкту «Мултикултурализем на клик» средства у суми 800.000,00 динари додзелює **Форуму за едукацию, сотруднїцтво, афирмацию и потримовку гражданскому дружтву – ФЕСАП зоз Нового Саду.** Зоз членом 11. пасус 3. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализму и толеранциї («Службени новини АПВ», число 8/2019) предписане же ришенє Покраїнского секретара за образованє, предписаня, управу и национални меншини – национални заєднїци о виборе конєчне. Секретарият и ФЕСАП 7.4.2025. року заключели контракт о додзельованю средствох число: 000533896 2025 09427 005 001 000 001. На основи одредбох Явного конкурсу, наведзеного ришеня и контракту о додзельованю средствох ФЕСАП 15.4.2025. року розписал Конкурс за вибор фотоґрафскей роботи на тему «Ярня пестросц мойого сушедства» на хтори ше могло поднєсц прияви по 5.5.2025. року. По виходзеню термину за подношенє приявох, 20.5.2025. року зашедала конкурсна комисия за розпатранє, вреднованє и оценьованє приявох хтори поднєшени на наведзени Конкурс и прейґ Записнїку число: 6/2025 од 20.5.2025. року и утвердзела предкладанє за приношенє ришеня о виборе фотоґрафскей роботи на тему «Ярня пестросц мойого сушедства».

У складзе зоз наведзеним, предсидателька Управного одбору ФЕСАП, прилапела у подполносци предкладанє ришеня зоз лїстину наградзених роботох и принєсла ришенє як у диспозитиве.

Ришенє ше обяви на интернет-боку ФЕСАП и доручи Секретарияту пре обявйованє на интернет-боку Секретарияту.

Ришенє доручиц:

1. Секретарияту;

2. Архиви.

Др Ида Кабок,

Предсидателька Управного одбору ФЕСАП